	Structuri de control



Structuri de control / Clasificarea instrucțiunilor
Structurile de control reprezintă componentele programării structurate. Pentru a înțelege bine această noțiune, în programarea structurată este interzisă folosirea instrucțiunii gen Go To, care face un salt de la o linie de cod, la alta. Aceste salturi există - nu se poate fară ele - însă într-o formă sa-i spunem organizată, structurată. De aici și denumirea de programare structurată.
1. Structuri simple
1.1. Structura de atribuire
Atribuirea reprezintă operația prin care unei variabile i se atribuie o valoare.

Reprezentarea în schema logică:

1.2. Structura de intrare / ieșire
Operațiile de intrare / ieșire sunt acelea cu ajutorul cărora programatorul ia de la tastatură o valoare (intrarea), respectiv afișează pe ecran o valoare (ieșirea).

Reprezentarea în schema logică:

1.3. Conditia
Conditia reprezintă practic o întrebare ridicată de programator într-un moment în program. În funcție de raspunsul la întrebare - care poate fi ori “Da”, ori “Nu” - programul se continuă pe una dintre ramuri.

Reprezentarea în schema logică:

2. Structuri decizionale
2.1. Structura alternativa
Această structură este deseori confundată de programatorii începatori cu structura simplă conditie. Ea este însă alcatuită dintr-o conditie plus instrucțiunile care se execută dacă respectiva conditie este adevarată, respectiv instrucțiunile  care se execută dacă este falsă.
Reprezentarea în schema logică:

Observație: Programatorii începatori fac des confuzie între structura alternativă și conditie! Structura alternativă este alcatuită dintr-o conditie și cel putin o instrucțiune!

2.2. Structura de selecție
In cazul în care o variabilă poate lua una dintre 5, 6, 10 sau chiar mai multe variante de valori, folosirea succesivă a structurilor alternative duce la îngreunarea lizibilitații programului. In loc de 6 If-uri pentru 7 variante de valori, folosim structura de selecție.

Reprezentarea în schema logica:

3. Structuri repetitive
3.1. Structura repetitivă cu conditie initiala
Această structură este alcatuită dintr-o conditie, care se află la început, și un bloc de instrucțiuni, care se execută dacă rezultatul evaluarii conditiei este adevarat.

Reprezentarea în schema logica:

3.2. Structuri repetitive cu conditie finala
Alcatuirea ei, cum detectam încă din nume, este de forma bloc de instrucțiuni, apoi conditie.

De remarcat că blocul de instrucțiuni se execută minim o dată, spre deosebire de structura repetitivă cu test initial, unde blocul de instrucțiuni era posibil să nu se execute deloc, dacă rezultatul evaluarii conditiei initiale era fals.

Reprezentarea în schema logica:

3.3. Structura repetitivă cu contor
Este un caz particular al structurii de control cu test initial. Utilizează o variabliă pe care o foloseste ca un contor. Această variabilă are trei caracteristici:

- pleacă de la o valoare;

- ajunge la o valoare;

- înaintează cu un pas.

Reprezentarea în schema logica:

4. Observații
Programatorii începatori fac usor confuzii între structurile de control. (In cazul în care altcineva le arată o schemă logică și ei trebuie să recunoască aceste structuri.) 

Pentru a le delimita și învata usor, e de ajuns să observam că ramurile structurilor alternative se unesc după executarea uneia sau a celeilalte, în timp ce ramura “activă" a structurilor repetitive revine anterior și repetă executia blocului de instrucțiuni și nu se uneste niciodată cu cealaltă ramură, pe care, cand se intră, se cheamă că s-a ieșit din structura de control repetitivă și s-a mers la altă structură.
O altă observație este că structurile alternative se execută cel mult și cel putin o dată, iar codul inclus în structurile repetitive se poate execută de 0, 1, 2 sau mai multe ori.

